شاہ بہارو

شاہ بہارو  پاکستان کے موجودہ صوبہ سندھ پر 18 صدي میں کلہوڑا خاندان دور حکومت کے حکمران میاں نور محمد کلہوڑو اور میاں غلام شاہ کلہوڑو کی ایام کاری کے جنگجو، بہادر سپہ سالار تھے۔ شاہ بہارو میاں نور محمد کلہوڑو کے وزیر بھی رہے۔ یہ بھی تذکرہ ملتا ہے کہ میاں نور محمد کلہوڑو کی طرف سے اس وقت کے چانڈکا موجودہ لاڑکانہ کے منتظم اعلیٰ مقرر کیے گئے تھے۔ شاہ بہارو نے اپنی زندگی میں 84 جنگیں لڑیں۔ اس نے آبپاشی کے لیے نہریں کھدوائیں اور قلعے بھی تعمیر کیے۔ شاہ بہارو 1188ھ بمطابق 1735ء میں وفات پا گئے۔ اس کو خراج تحسین پیش کرنے کے حوالے سے میاں غلام شاہ کلہرڑو نے 1773ء-1774ء میں اس کا مقبرا تعمیر کروایا تھا۔ شاہ بہارو کے مقبرے کی بیرونی اور اندرونی دیواروں پر فریسکو نقش نگاری موجود ہے جو اب بہتر حالت میں نہیں رہی۔ شاہ بہارو کا مقبرہ لاڑکانہ شہر، ضلع لاڑکانہ، سندھ، پاکستان میں ہے۔

حولہ جات

تاریخ پاکستان
تاریخ سندھ
کلہوڑا خاندان